CELEX: 31987R1306
Language: el
Date: 1987-05-11 00:00:00
Title: Κανονισμός (ΕΟΚ) αριθ. 1306/87 του Συμβουλίου της 11ης Μαΐου 1987 για την παράταση του κανονισμού (ΕΟΚ) αριθ. 486/85 σχετικά με το καθεστώς που εφαρμόζεται σε γεωργικά προϊόντα και σε ορισμένα εμπορεύματα που προκύπτουν από τη μεταποίηση γεωργικών προϊόντων, καταγωγής των κρατών μελών της Αφρικής, της Καραϊβικής και του Ειρηνικού (κράτη ΑΚΕ) ή των υπερποντίων χωρών και εδαφών

Avis juridique important

|

31987R1306

Κανονισμός (ΕΟΚ) αριθ. 1306/87 του Συμβουλίου της 11ης Μαΐου 1987 για την παράταση του κανονισμού (ΕΟΚ) αριθ. 486/85 σχετικά με το καθεστώς που εφαρμόζεται σε γεωργικά προϊόντα και σε ορισμένα εμπορεύματα που προκύπτουν από τη μεταποίηση γεωργικών προϊόντων, καταγωγής των κρατών μελών της Αφρικής, της Καραϊβικής και του Ειρηνικού (κράτη ΑΚΕ) ή των υπερποντίων χωρών και εδαφών  

Επίσημη Εφημερίδα αριθ. L 124 της 13/05/1987 σ. 0005

***** ΚΑΝΟΝΙΣΜΟΣ (ΕΟΚ) αριθ. 1306/87 ΤΟΥ ΣΥΜΒΟΥΛΙΟΥ  της 11ης Μαΐου 1987  για την παράταση του κανονισμού (ΕΟΚ) αριθ. 486/85 σχετικά με το καθεστώς που εφαρμόζεται σε γεωργικά προϊόντα και σε ορισμένα εμπορεύματα που προκύπτουν από τη μεταποίηση γεωργικών προϊόντων, καταγωγής των κρατών μελών της Αφρικής, της Καραϊβικής και του Ειρηνικού (κράτη ΑΚΕ) ή των υπερποντίων χωρών και εδαφών  ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  τον κανονισμό (ΕΟΚ) αριθ. 486/85 του Συμβουλίου (1), όπως παρατάθηκε τελευταία από τον κανονισμό (ΕΟΚ) αριθ. 625/87 (2), και ιδίως το άρθρο 1,  την πρόταση της Επιτροπής,  Εκτιμώντας:  ότι η εφαρμογή του κανονισμού (ΕΟΚ) αριθ. 486/85 περιορίζεται μέχρι τις 31 Μαΐου 1987·  ότι η τρίτη σύμβαση ΑΚΕ-ΕΟΚ και η απόφαση 86/283/ΕΟΚ του Συμβουλίου της 30ής Ιουνίου 1986 σχετικά με τη σύνδεση των υπερποντίων χωρών και εδαφών με την Ευρωπαϊκή Οικονομική Κοινότητα (3) άρχισαν στο μεταξύ να ισχύουν· ότι πρέπει, ως εκ τούτου, να παραταθεί ο κανονισμός (ΕΟΚ) αριθ. 486/85·  ότι, όσον αφορά την Ισπανία και την Πορτογαλία, ο κανονισμός (ΕΟΚ) αριθ. 486/85 συνδέεται στενά με τις διατάξεις που θεσπίζονται δυνάμει των άρθρων 179, 180, 366 και 367 της πράξης προσχώρησης του 1985 και περιλαμβάνονται στον κανονισμό (ΕΟΚ) αριθ. 691/86 του Συμβουλίου της 3ης Μαρτίου 1986 για τον καθορισμό του προσωρινού καθεστώτος που θα εφαρμόσουν η Ισπανία και η Πορτογαλία κατά τις συναλλαγές τους με τις χώρες ΑΚΕ (4), όπως παρατάθηκε από τον κανονισμό (ΕΟΚ) αριθ. 4114/86 (5)· ότι πρέπει, ως εκ τούτου, να προβλεφθεί ότι ο κανονισμός (ΕΟΚ) αριθ. 486/85 εφαρμόζεται στο Βασίλειο της Ισπανίας και την Πορτογαλική Δημοκρατία με την επιφύλαξη και εντός των ορίων των διατάξεων που θεσπίζονται δυνάμει των εν λόγω άρθρων της πράξης προσχώρησης του 1985,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  Άρθρο 1  Στο άρθρο 26 του κανονισμού (ΕΟΚ) αριθ. 486/85, η ημερομηνία « 31 Μαΐου 1987» αντικαθίσταται από την ημερομηνία «28 Φεβρουαρίου 1990».  Άρθρο 2  Ο κανονισμός (ΕΟΚ) αριθ. 486/85 εφαρμόζεται στο Βασίλειο της Ισπανίας και την Πορτογαλική Δημοκρατία, με την επιφύλαξη και εντός των ορίων των διατάξεων που θεσπίζονται κατ' εφαρμογή των άρθρων 179, 180, 366 και 367 της πράξης προσχώρησης του 1985.  Άρθρο 3  Ο παρών κανονισμός αρχίζει να ισχύει την 1η Ιουνίου 1987.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.  Βρυξέλλες, 11 Μαΐου 1987.  Για το Συμβούλιο  Ο Πρόεδρος  M. EYSKENS  (1) ΕΕ αριθ. L 61 της 1. 3. 1985, σ. 4.  (2) ΕΕ αριθ. L 58 της 28. 2. 1987, σ. 102.  (3) ΕΕ αριθ. L 175 της 1. 7. 1986, σ. 1.  (4) ΕΕ αριθ. L 63 της 5. 3. 1986, σ. 3.  (5) ΕΕ αριθ. L 380 της 31. 12. 1986, σ. 15.